ANTIDOPINGOVÁ AGENTÚRA 
      SLOVENSKEJ REPUBLIKY	

       SPRÁVA ZO ZAHRANIČNEJ PRACOVNEJ CESTY 

1.	ÚČASTNÍCI ZPC

Meno:				Žaneta
Priezvisko:			CSÁDEROVÁ		Titul:Mgr., PhD.
Funkcia:			riaditeľka
Znalosť jazykov:		anglický, ruský
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno:				Slavomír 
Priezvisko:			ŠIROKAY 				Titul:Bc.
Funkcia:			programový manažér
Znalosť jazykov:		anglický
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno:				Tomáš 
Priezvisko:			PAGÁČ 				Titul: Ing.
Funkcia:			manažér prevencie a TUE
Znalosť jazykov:		anglický, francúzsky
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 

Meno:				Soňa 
Priezvisko:			HAULIŠOVÁ 				Titul: Bc.
Funkcia:			ADAMS manažér
Znalosť jazykov:		anglický
Názov organizácie:		Antidopingová agentúra SR
Adresa:			Hanulova 5/C, 841 01 Bratislava 
2.	ZAHRANIČNÁ PRACOVNÁ CESTA

Štát:				Švajčiarsko
Mesto:				Lausanne
Termín:			23. – 26. marec 2015
Prijímajúca organizácia:	WADA Lausanne
Adresa:			Palais de Beaulieu, Lausanne, Switzerland

Účel cesty:	WADA Anti-Doping Organisation (ADO) Symposium
		„Optimizing the Practice of the 2015 World Anti-Doping Code“
	
Spôsob financovania: 	ZPC bola plne financovaná z rozpočtu Antidopingovej agentúry SR.

3.	RÁMCOVÝ PROGRAM POBYTU

Dátum / čas:	24. marec 2015:8:30 – 20:00podľa jednotlivých častí správy AD-02
25. marec 2015:8:30 –17:50 podľa jednotlivých častí správy AD-02

Navštívená organizácia:	WADA Lausanne

Kontaktované osoby:	-odborní pracovníci a zástupcovia národných antidopingových agentúr: Chorvátsko, Maďarsko, Rakúsko, Slovensko, Slovinsko, Srbsko, Česko
	-zástupcovia:IAAF, IBU, INADO, UCI, UEFA, WADA
-Betsy Andreu, manželka bývalého elitného cyklistu Frankie Andreu
				
Kontaktné adresy:		adresár / podľa organizácie (nezverejňujeme)

4.	PRIEBEH ROKOVANÍ

Zahraničná  pracovná cesta  sa  uskutočnila s cieľom získania informácií a praktických skúseností v súvislosti s implementáciou nového Kódexu 2015, medzinárodných štandardov a ostatných podporných dokumentov. 

AD – 01	ÚVOD A SÚHRNNÁ AKTUALIZÁCIA

Svetová antidopingová agentúra (WADA) zvolala celosvetovú antidopingovú komunitu za účelom optimalizácie implementácie reevidovaného Svetového antidopingové kódexu 2015 tri mesiace po jeho vydaní. Na sympóziu sa zúčastnilo 450 zástupcov medzinárodných športových federácií, organizátorov významných športových podujatí, národných a regionálnych antidopingových organizácií ako aj športovcov a zástupcov médií. 
Prvý deň sympózia bol venovaný implementácii nového kódexu s prihliadnutím na prísnejšie sankcie pre športovcov, prelomenie kódexu mlčania a vplyvu masmédií na antidoping. 
Nasledujúci deň bol rozdelený do 8 samostatných sekcií: edukácia, testovanie, TUE, manažment výsledkov, biologický pas športovca, ADAMS, vyšetrovanie a efektívny zber informácií, tréning nových pracovníkov ADA. Každá časť pozostávala z úvodnej prednášky, ktorú viedol trénovaný expert z WADA a otvorenej diskusie. 

AD – 02	PRACOVNÝ PROGRAM PREZENTÁCIE

Pracovný program sympóziatvorili kľúčové odborné prezentácie:

1/	Zahájenie sympózia
	Frédéric Donzé, Marc Vuilleumier, Philipe Leuba, Dr. Makhenkesi A. Stofile

Účastníkov sympózia privítal Frédéric Donzé, riaditeľ európskej regionálnej kancelárie a medzinárodných vzťahov WADA. Účastnikov oboznámil so stručným obsahom daného sympózia, poukázal na kľúčové zmeny vyplývajúce zo zavedenia nového kódexu. 
Kľúčové odkazy sympózia prezentoval Dr. Makhenkesi A. Stofile, viceprezident WADA. Zdôraznil význam vývoja nových metód detekcie zakázaných látok, medzi ktoré nepatria len prístupy analytické, ale aj neanalytické v zmysle získavania dôležitých informácií. Druhou dôležitou úlohou antidopingových organizácií je vzdelávanie či už samotných športovcov ako aj na úrovni základných a stredných škôl. 

2/	Implementácia a prax – Čo sa očakáva od ADO v roku 2015?
	David Howman, generálny riaditeľ WADA

Histografia vzniku nového svetového kódexu. Jeho finálnej verzii predchádzali 2 roky intenzívnych konzultácií rôznych expertov a zástupcov antidopingových organizácií. Pán Howman zdôraznil, že niektoré agentúry ešte stále nemajú zavedený nový kódex a upozornil na význam zjednotenia univerzálnych pravidiel. Rok 2015 je rokom nového kódexu. Jeho úspešná implementácia vyžaduje vzájomnú kolaboráciu jednotlivých antidopingových organizácií,pričom pomoc ponúka aj samotná WADA. Zhrnul zásadné zmeny vychádzajúce z nového kódexu, upriamil pozornosť na skutočnosť, že nie len športovec je ten, ktorý porušuje pravidlá, ale aj tím okolo samotného športovca by sa mal stať predmetom vyšetrovania a posudzovania jednotlivých dopingových prípadov. Na záver vyjadril myšlienku, že WADA je tu preto, aby chránila a hájila práva čistých športovcov. 

3/	Užitočné nástroje na podporu efektívneho zavedenia kódexu 
	Stuart Kemp, Rob Koehler, Tim Ricketts

V rámci nového kódexu sa kladie dôraz na dynamické a flexibilné testovanie zamerané na kvalitu, a nie kvantitu. Technický dokument pre špecifické analýzy (TDSSA) je zameraný na látky stimulujúce erytropoézu, rastový hormón, uvoľňujúce faktory. 
Zameranie sa na získavanie informácií, ktoré umožnia cielené testy a správne plánovanie testovania (nie analytické informácie). 
Základom športového prostredia bez dopingu je tzv. „values-based“ edukácia, zameraná na vzdelávanie nielen samotných športovcov, ale aj ľudí pracujúcich so športovcami. Nezabúdať na zodpovednosť športovca! 
Kolaborácia jednotlivých antigopingových organizácií umožňuje zdieľanie informácií a vytvorenie efektívnejších antidopingových programov. 
Kľúčovým nástrojom je biologický pas športovca, umožňujúci sledovanie sofistikovaného dopingu, ako aj zber štatistických dát populácie. Predstavuje komplement pre už existujúce stratégie boja proti dopingu. 

4/ 	Workshop 

a/	Terapeutické výnimky

V úvode prezentácie boli zdôraznené dokumenty, o ktoré sa opiera udeľovanie Terapeutických výnimiek (TUE), Kódex 2015 a Štandard pre udeľovanie TUE. Význam systému ADAMS pri udeľovaní TUE. 
Tri kľúčové body pre udelenie TUE sú: 1. Nepodstúpenie liečby by spôsobilo výrazné zhoršenie zdravotného stavu, 2. Liečba s cieľom navrátenia normálneho zdravotného stavu, nie s vplyvom na športový výkon, 3. Neexistuje vhodná povolená terapeutická alternatíva.
Vystavenie TUE vyžaduje poskytnutie dostatočných zdravotných informácií o športovcovi, čo slúži ako podklad pre vystavenie regúlernej TUE. Zdravotné informácie by mali byť poskytnuté aj v anglickom alebo francúzskom jazyku, resp. prehľad kľúčových bodov rozhodujúcich pre udelenie TUE a zverejnené prostredníctvom systému ADAMS.
	Kľúčové zmeny vyplývajúce z implementácie nového kódexu možno zhrnúť do nasledujúcich bodov: 1. v rámci kritérií pre udelenie TUE nedošlo k výrazným zmenám, všetky TUE rozhodnutia musia byť vložené do systému ADAMS, 2. k udeľovaniu retroaktívnych TUE je potrebné pristupovať so zvýšenou pozornosťou, 3. národné antidopingové organizácie, medzinárodné športové federácie a organizátori významných podujatí majú svoje vlastné interné predpisy pre udeľovanie TUE – vzájomná spolupráca, 4. postup podľa ISTUE (Medzinárodná norma pre TUE), 5. v prípade konfrontácie udelenej TUE medzi NADO, IF alebo MEO rozhoduje WADA, 6. WADA poskytuje pomoc pri udeľovaní problematických TUE.  

b/	Implementácia a prax biologického pasu športovca
	
Zavedenie biologického pasu športovca (ABP) zatiaľ nie je povinné. ABP predstavuje užitočný nástroj na sledovanie športovcov vo vytrvalostných disciplínach. Umožňuje longitudálny zber informácií, ktoré slúžia ako nepriama detekcia zakázaných látok. Využíva sa tzv. adaptívny model, ktorý určuje spodnú a vrchnú hranicu od normálu. Zohľadňujú sa limity prirodzených fyziologických variácií založených na vzorkách odobratých športovcovi počas dopingovej kontroly. 
	V súčasnosti fungujú dva modely, hematologický a steroidný, do budúcna sa ráta so zavedením ďalších, endokrinný model (rastové faktory) a model založený na sledovaní proteomiky a genomiky.  
Hematologický model sa využíva na detekciu metód, ktoré arteficiálne zvyšujú hladinu kyslíka v krvi. Sleduje sa 12 markerov. Adaptívny model odhaľuje prípady, ktorým treba venovať zvýšenú pozornosť, pričom neudáva jasné stanovisko či išlo o doping. Významnú úlohu zohrávajú experti vyhodnocujúci výsledky. Podozrivá hodnota v  profile vyžaduje zvýšené testovanie daného športovca. Tento model umožňuje efektívnejšie testovanie športovcov v porovnaní s tradičnými analýzami. Od zavedenia hematologického modulu sa zdvojnásobil počet prípadov, pri ktorých bol dokázaný krvný doping, čo je jasným impulzom k zavedeniu biologického pasu športovca.
Steroidný modul je zavedený od januára 2014 a je vyhodnocovaný zo štandardnejanalýzy vzorky moču. Vyhodnucuje sa 8 markerov. Kľúčový parameter je pomer testosterónu a epitestosterónu. Steroidný doping má dopad skoro na všetky športy, keďže jeho výsledkom je nárast svalovej hmoty, sily, zlepšenie regenerácie. Všetky antidopingové organizácie sa podieľajú na tomto module. Ak modul vyhodnotí vzorku za podozrivú, nasleduje IRMS analýza. Umožňuje sledovanie testosterónu, „designer“ steroidov, nepriameho steroidového dopingu (anti-estrogény, inhibítory aromatáz). Limity v rámci modulu sú upravené na základe genetických variácií, ktoré sa vyskytujú v rámci populácie. Steroidný modul sa využíva ako užitočný nástroj racionalizácie a optimalizácie testovania a zároveň znižuje počet vykonaných IRMS analýz. 

c/	Edukácia v antidopingu	
	Rob Koehler – Senior Director, Educationa and NADO/RADO Relations
Tony Cunningham – Manažér vzdelávania

Úvodné slovo a obsahové zameranie workshopu predniesol Rob Koehler. Tony Cunningham, manažér pre edukáciu predniesol prezentáciu s názvom Edukácia v anti-dopingu. Na začiatok zdôraznil, že veľkú rolu pri samotnom vzdelávanií má Svetová antidopingová agentúra (WADA). 	
Predstavil hlavné body, ktoré sa týkajú edukácie v anti-dopingu. Medzi tieto body patrí výskum, edukačné nástroje, implementácia a evaluácia. V rámci výskumu je dôležité zamerať sa na otázky kde, ako, kedy, a prečo športovci dopujú. Medzi nástroje, ktoré majú pomáhať antidopingovým organizáciám pri vzdelávaní patria edukačné videá, príručky, hry, knihy, internetové stránky a mobilné aplikácie. Taktiež sú dôležité rôzne sympózia, stretnutia a semináre, pri ktorých dôjde k priamemu kontaktu so športovcami. Pri implementácií je dôležité samotné naplánovanie edukácie a spolupráca s inými antidopingovými organizáciami. Pri plánovaní je potrebné určiť cieľové skupiny edukácie, naše možnosti, príležitosti a cieľ, ktorý chceme dosiahnuť. Evaluácia predstavuje samotný význam a dopad toho ako a prečo edukujeme. 
Na záver prezentácie nám predstavil nové edukačné nástroje, ktoré sa v budúcnosti plánujú vytvoriť. Medzi tieto nástroje patrí napríklad program ADEL alebo CoachTrue. Počas diskusie vyjadrovali jednotliví zástupcovia antidopingových organizácií svoje skúsenosti a postrehy so zavádzaním edukácie športovcov. 

d/	ADAMS
	Stuart Kemp – Deputy Director, Standards & Harmonization
Chaya Ndiaye – ADAMS Manager
Gaston Vaillancourt – IT Consultanat

Úvodné slovo a prednášku s názvom Benefity a nové funkcie ADAMS predniesol Stuart Kemp. Na začiatok predstavil, čo je systém ADAMS, kto ho používa a prečo je potrebné ho používať. ADAMS je antidopingový správny a riadiaci systém, ktorý umožňuje vkladať, uchovávať, zdieľať a poskytovať informácie. Je určený výhradne na pomoc zainteresovaným subjektom v ich antidopingových operáciách, ktoré sú v súlade s novým Svetovým antidopingovým kódexom 2015. Používateľmi systému sú športovci, WADA, antidopingové agentúry, Medzinárodné športové federácie, Olympijské a Paralympijské výbory, Národné športové federácie a WADA akreditované laboratóriá. Medzi dôvody prečo ho používať patrí vysoké zabezpečenie, efektivita, funkcie a cena systému. 
Chaya Ndiaye predstavila hlavné funkcie systému, ktorými sú modul manažmentu miest pobytu, modul manažmentu terapeutických výnimiek, modul manažmentu plánovania dopingovej kontroly, modul manažmentu výsledkov a biologický pas športovca. Taktiež predstavila schému, ako celý systém funguje v praxi, a aké je jednoduché ho používať. 
Gaston Vaillancourt detailnejšie predstavil jednotlivé funkcie ADAMS a ich možnosti používania. Zdôraznil zabezpečenie informácií, ktoré sa nachádzajú v systéme.  Na záver prednášky predstavil nové funkcie ADAMS, ktoré nám budú prístupné v roku 2016. Zmeny sa týkajú terapeutických výnimiek, miest pobytu športovcov, bezpečnosti a zjednodušenia jednotlivých funkcií ADAMS.
Na záver jednotlivých prezentácií nasledovala otvorená diskusia a otázky od zúčastnených predstaviteľov antidopingových organizácii. 

e/	Manažment výsledkov
Result management workshop
Oliver Niggli
Julien Sieveking

WADA vydáva nové „guidlines“ pre manažment výsledkov, ako užitočný nástroj najmä pre NADOs  a IFs.
	Výživové doplnky
Tresty za pozitívne prípady v dôsledku používania kontaminovaných suplementov stravy môžu byť znížené  na 0-24 mesiacov podľa zváženia závažnosti zavinenia športovcom, ak športovec preukáže, že urobil všetko preto, aby sa vyhol užívaniu zakázaných látok (dohoda s dodávateľom, výrobcom; analýza suplementu v laboratóriu atď.).
Pokiaľ je informácia o kontaminácií suplementu ľahko dostupná, nie je možné znižovať trest. 
Bol spomenutý prípad Jessici Hardy, ktorá užívala suplementy s označením „doping free“. Mala dohodu s výrobcom, že suplementy, ktoré jej dodáva sú bez zakázaných látok. Napriek tomu bola jej vzorka pozitívna a po analyzovaní suplementu sa zistila prítomnosť zakázaných látok.
Oliver Niggli upozornil na potrebu informovať o výsledkoch konania všetky zúčastnené strany a vyzval ich na bezodkladné zdielanie informácii prostredníctvom ADAMS.
Zakázané združovanie
Zákaz združovania alebo spolčovania sa uplatňuje iba ak je to možné. Nemôže sa uplatňovať napríklad pri rodinných väzbách.
•	ak je odsúdený potrestaný inou organizáciou, napríklad súdom, športovci sa s ním nesmú spolčovať 6 rokov (napríklad ak doktora odsúdi súd za nelegálnu aplikáciu a distribúciu anabolík na 6 mesiacov, atléti sa nemôžu spolčovať s týmto lekárom 6 rokov).
•	ak sa bude športovec spolčovať s potrestanou osobou, bude mu zaslaná výzva s informáciou o tom, že sa spolčuje s potrestanou osobou a bude vyzvaný na ukončenie spolupráce s takouto osobou. Ak atlét neuposlúchne takúto výzvu, bude následne potrestaný.
WADA pripravuje „non-exhaustive list,“  teda zoznam ľudí, s ktorými je zakázané spolupracovať.
ADO by mali informovať WADA o potrestaných osobách či už ADO samotnými alebo inými inštanciami, o ktorých majú informácie (napr. NADO informuje o odsúdených lekároch v danom regióne).
WADA pripravauje nové „Results Management Guidelines“, ktoré budú účinným nástrojom a zdrojom informácií pre ADOs. V prípade ak by mali ADOs nejaké otázky ohľadom manažmentu výsledkov je možné kontaktovať WADA.
f/	Testing workshop
Stuart Kemp, Deputy Director, Standards & Harmonization
Tim Ricketts, Director, Standards & Harmonization

Pri testovaní je potrebné zvažovať risk pri konkrétnych športovcoch. Je potrebné posudzovať biologické parametre športovca, jeho výkon (rýchly nárast alebo pokles), prítomnosť v rizikových oblastiach (napríklad dopingovo známe kempy, nemocnice, krajiny atď.), nepravidelnosti a časté menenie „whereabouts“, náhle rušenie účasti na pretekoch, vzťahy s podozrivým podporným personálom a ďalšie informácie.
Suart Kemp upozornil aj na ďalšie faktory, ktoré zvyšujú riziko u jednotlivých športovcov a to najmä finančné odmeny, zranenia, odhlasovanie sa zo súťaží, nevyrovnané výkonnostné krivky, spolupráca s podozrivými asociáciami atď.

Molly Tomlonovic USADA
•	USADA spravuje 2300 športovcov, v 74 športoch a 144 disciplínach.
•	Rozdeľuje 3 triedy rizikovosti atlétov a upravuje individuálne TDP.
•	Ročne minú 65% na OOC.
•	50% plánovaných testov na vysoko rizikových športovcov.
•	35% športovcov je vybraných náhodne.
•	15%  je flexibilných na športovcov vybraných na základe podozrenia alebo udania.

Steven Maaly ITF
•	Steven priblížil prácu medzinárodnej tenisovej federácie a problémy, s akými sa stretávajú.
•	Tenisti potrebujú výdrž (long term stamina), preto sa pri testovaní zameriavajú na látky a metódy podporujúcu práve toto.
•	Tenis je vysoko rizikový z dôvodu vysokých odmien športovcov na prvých priečkach v priebežnom hodnotení.
•	Súťaže jednotlivcov sú náročnejšie, a preto pri nich hrozí vyššie riziko na doping ako pri súťaží dvojíc.
•	Pri riadení rizika zohľadňujú aj najdôležitejšie športové podujatia počas roka.
•	Testy majú rozdelené na 80% mužov a 20% žien,  prevažne súťaže jednotlivcov nad súťažami dvojíc. Majú vyrovnaný pomer IC:OOC.
•	Náhodne testujú športovcov z celého rebríčka. Zameraný sú na top 75 športovcov jednotlivcov. ABP na top 50.

Matthew Fedoruk, Ph.D., Science Director USADA
Mat Fedoruk informoval o internom tréningu dopingových komisárov v USADA. Každý dopingový komisár musí absolvovať tréning aspoň jedenkrát za dva roky. Primárne tréning zameriavajú na odoberanie vzoriek a procedúry s tým spojené. Na tento tréning (pri skúsenejších komisároch) nadväzuje tréning vyšetrovania a získavania informácii. Tieto informácie sú potom použité pri spresňovaní cieleného testovania športovcov.
Na získavanie informácii používajú zber informácii zo sociálnych sietí. Za týmto účelom majú špecializované pracovisko.

Po implementácii plánovania rizík (risk assesment), TDSSA a TDP zaviedli proces neustáleho zlepšovania (podla pravidiel TQM-total quality manažment). Proces je zhrnutý do nasledovných bodov: Plánuj, konaj, monitoruj, buť kritický (sebakritický), uprav plán, konaj.

g/	Trénovanie nových pracovníkov ADA
	Tom May, Deputy Director, NADO/RADO Relations

Boli prednesené kľúčové body v antidopingovej oblasti a každý z nich bol objasnený a zavedený do kontextu.
Hlavné organizácie:
•	WADA
•	IOC, IPC Ifs,
•	vlády štátov,
•	NOCs, NPCs, NFs,
•	NADOs, RADOs,
•	športovci a ich sprievodný personál,
•	nezávislé organizácie CAS a laboratória.
Hlavné antidopingové dokumenty:
•	Svetový antidopingový kódex
o	Medzinárodné štandardy pre testovanie,
o	Medzinárodné štandardy pre terapeutické výnimky,
o	Medzinárodné štandardy pre laboratória,
o	Zoznam zakázaných látok a metód,
o	Medzinárodné štandardy pre ochranu osobných údajov.

h/	Vyšetrovanie 
	Olivier Niggli, COO & General Counsel
Mathieu Holz, Manager, Investigations and Intelligence

WADA ponúka pre ADOs podporu v podobe tréningov na získavanie informácií.Ponúka 2 druhy tréningov, základný a pokročilý tréning.Základný sa venuje získavaniu informácii a tvorbe informačnej siete, tréning pre pokročilých je zameraný na vypočúvanie.

Boli spomenuté dôležité a ľahko dostupné zdroje informácií:
•	ADAMS,
•	Primy kontakt so športovcami
o	 DCO a ich hlásenia,
o	 kontaktny s trénerom,
o	 tabuľky výsledkov a výkonnostné tabuľky,
o	 rozvrh športových podujatí.
•	online zdroje
o	 sociálne siete,
o	 online správy – news,
o	 blogy,  internetové fóra.

Je možné využívať komplikované špecializované programy, ale na začiatok stačí používaťaj excelovské tabuky. Tieto tabuľky sú k dispozícii na vyžiadanie.
Treba robiť malé kroky podľa možností organizácie, ale treba robiť aspoň malé kroky.

5.	ODPORÚČANÉ ZÁVERY

ZÁVERY A RELEVANTNÉ ODPORÚČANIA

		ADA SR vykonáva svoju činnosť v oblasti dopingovej kontroly v súlade s celosvetovo platnými pravidlami, v priamej spolupráci a koordinácii so Svetovou antidopingovou agentúrou (WADA). V tomto zmysle budenadväzne:   

-	iniciovať aktivity potrebné na plnú implementáciu nového antidopingového Kódexu 2015 s dôrazom na zavedenie hematologického modulu biologického pasu športovca (ABP)  do systému dopingovej kontroly v SR v súlade s ustanoveniami Svetového antidopingového kódexu ako aj jeho medzinárodných noriem na národnej úrovni,

-	smerovať k sofistikovanému plánovaniu testovania, s cieľom racionalizácie a optimalizácie vykonaných dopingových kontrol a cielených testovaní, prechod od kvantity ku kvalite,

-	pripravovať podmienky a pravidlá pre zaradenie športovcov do registra pre testovanie ABP na národnej úrovni z relevantných športových odvetví a výkon samotných odberov pre ABP, doriešenie na legislatívnej úrovni,
				
-	iniciovať zvýšenie finančnej dotácie zo štátneho rozpočtu na zabezpečenia spustenia systému dopingovej kontroly prostredníctvom ABP,

-	koordinovať zavádzanie harmonizáciepravidiel a najnovších vývojových postupov v antidopingovej analytike a explanácii analytických výsledkov testov dopingovej kontroly,

-	zameranie sa na edukáciu športovcov, ako aj podporného tímu športovca, edukácia na úrovni základných a stredných škôl 

-	prehodnotenie kritérií pre zaradenie športovca do systému ADAMS s cieľom redukovať aktuálny počet zaradených športovcov.

6.	PRÍNOS 

	Poznatky z prezentácií a pracovných stretnutí odborne zameraných skupín predstavujú progresívnu a vysoko efektívnu koordinačnú, informačnú a dokumentačnú bázu pre rozvoj vzdelávacieho a antidopingového programu v krajinách po celom svete. Predmetná komunikácia a poznatky sú priebežne uplatňované v rámci Národného antidopingového programu a využité v bezprostrednej riadiacej praxi, v legislatívnom procese, v antidopingovej regulácii, v domácej a medzinárodnej spolupráci, ako aj pri zverejňovaní a popularizácii antidopingových opatrení.
		Koordinácia a nastavenie postupov pri zabezpečovaní analytiky testov dopingovej kontroly  je vysoko progresívna a nezameniteľná forma efektívnej spolupráce medzi laboratóriom a národnými antidopingovými organizáciami. 

7.	SPÔSOB ZVEREJNENIA SPRÁVY 

Správa je zverejnená na webovej stránke www.antidoping.sk, jej východiská budú priebežne prezentované na pracovných stretnutiach zameraných na aktualizáciu a rozvoj Národného antidopingového programu. 

Bratislava, 7. apríl 2015

Vypracovali: 	Ing. Tomáš Pagáč, Bc. Slavomír Širokay, Bc. Soňa Haulišová, Mgr. Žaneta Csáderová, PhD. 

Súhlasíme so zverejnením správy na webovej stránke Antidopingovej agentúry SR.

Schválil za ADA SR:	Mgr. Žaneta CSÁDEROVÁ, PhD.
Schválil MŠVVaŠ SR:  Mgr. Norbert Molnár